  Анжелика Тихонова корреспондент Удмуртиын фронтысь зэмос гожтэтъёсын интернет-адӟытон ужзэ мытӥз. Со сярысь элькунысь тӧролэн но кивалтэтлэн пресс-службазы ивортэ. Вотэсын вӧлмытэм «Строки, опалённые войной»  19 зэмос гожтэтъёс шараямын, отын гожтӥсьлэн вань аспӧртэмлыкъёсыз утемын. Соосты Удмуртиысь кун архивъёсъя фонд сётӥз. Гожтэтъёсты лыдӟыса, ожгарчиослэсь 1941-1945 аръёсы улонзэс шӧдыны луэ. Котькуд ужкагазын архив фондъёслэн, описьёслэн, ужъёслэн но листъёслэн лыдзы но нимзы пусъемын. Гожтэтъёсты лыдӟыны каньылгес мед луоз шуыса, сайтын расшифровкаез но куараен гожтэмез вань. Со сяна, адӟытонлэн бамаз ӵыжы-выжыос, соослэн данъетъёссы, почталэн лыдызъя ожмаськем частьсы сярысь тодон понна чӧлсконпусъёс сётэмын. Вань ссылкаос борды вакчияк валэктонъёс ватсамын.  Тодэ вайытом, 6-тӥ куартолэзе Удмуртиысь 35 дышетскисьёс Ижкарысь Ялан ӝуась тыл дорын 1 номеро постын Буре ваён вахтаез нуыны кутскизы.  Тегъёс: Удмуртия Мерлык ВормонНунал БыдӟымАтыкайож адӟытон  